असम: निर्माणाधीन मस्जिद पर ब'म से हम'ला, तनाव का माहौल - Kohram Hindi News
Home राज्यवार ख़बरें असम: निर्माणाधीन मस्जिद पर ब’म से हम’ला, तनाव का माहौल
May 25, 2019 6:29 pm Published by:-Hindi News
हैलाकांदी। जिले के असम-मिजोरम सीमावर्ती इलाके के कचूरथल में शरारती तत्वों ने एक निर्माणाधीन मस्जिद में बम विस्फोट कर क्षति पहुंचाई है। इस वारदात के बाद इलाके में तनाव का माहौल है।
हालात के मद्देनजर इलाके में पुलिस बल तैनात कर दिया गया है। बताया गया है कि असम-मिजोरम के सीमाई कचूरथल इलाके में पुरानी मस्जिद के विस्तार का कार्य चल रहा था। इस बीच गुरुवार की रात शरारती तत्वों ने बम धमाका कर मस्जिद को क्षतिग्रस्त कर दिया।
जानकारी मिलने पर स्थानीय लोगों में रोष व्याप्त हो गया। तनाव को देखते हुए इलाके की सुरक्षा व्यवस्था बढ़ा दी गई है। पुलिस प्राथमिकी दर्ज कर वारदात की जांच कर रही है। स्थानीय लोगों का कहना है कि इलाके के माहौल को खराब करने के लिए किसी शरारती तत्व ने इस घटना को अंजाम दिया है।
बता दें कि कुछ दिनों पहले ही सड़क पर नमाज को लेकर हैलाकांडी में सांप्रदायिक हिंसा हुई थी। कुछ लोगों ने जुम्मे की नमाज पढ़ रहे मुस्लिमों पर पथराव किया था। इस हिंसा में पुलिस की गोलीबारी से एक व्यक्ति की मौत हो गई थी, जबकि 15 अन्य घायल हुए थे।